4. pielikums

Ministru kabineta

2009. gada 7. aprīļa

noteikumiem Nr.300

Izziņa par atzinumos sniegtajiem iebildumiem

|  |
| --- |
| **Ministru kabineta rīkojuma projektam** **“Par konkursa komisijas izveidošanu un konkursa nolikuma apstiprināšanu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | Nav |  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Rīkojuma projekta 1. punkts.** | **Finanšu ministrija**Finanšu ministrija ar 20.07.2020. vēstuli Nr.3.2-2/2-2/3945 “Par pārstāvja deleģēšanu” ir nosūtījusi Izglītības un zinātnes ministrijai informāciju par Finanšu ministrijas deleģēto pārstāvi ierobežotās atlases pieteikumu vērtēšanas komisijā, lai izvēlētos atbilstošāko izglītības iestādi Eiropas izglītības programmas īstenošanai Latvijā. Līdz ar to lūdzam attiecīgi precizēt rīkojuma projekta 1.punktu. | **Ņemts vērā**, attiecīgi precizējot rīkojuma projekta 1. punktu. | **Rīkojuma projekta 1. punkts**Līga Šulca – Finanšu ministrijas Budžeta departamenta Izglītības, zinātnes, kultūras, sporta finansēšanas nodaļas vadītāja. |
| 2. | **Rīkojuma projekta pielikuma 9. punkts** “Izglītības iestāde iesniedz dalībai konkursā pieteikumu datorrakstā latviešu valodā un tā tulkojumu angļu valodā”. | **Tieslietu ministrija**Vēršam uzmanību, ka nav saprotams, kāpēc pieteikumam ir nepieciešams arī tulkojums angļu valodā. Lūdzam minēto regulējumu precizēt vai skaidrot anotācijā šādas prasības nepieciešamību. | **Ņemts vērā**, skaidrojot anotācijā šādas prasības nepieciešamību. | Pieteikuma tulkojums angļu valodā ir nepieciešams, jo komisijas priekšsēdētājs komisijas darbā var pieaicināt arī Elektronisko sakaru regulatoru iestādes (turpmāk – BEREC) biroja Rīgā pārstāvi. Dalībvalstī esošas ES aģentūras iesaiste akreditētas Eiropas skolas izveides procesā ir arī citu dalībvalstu prakse, kā arī savu interesi iesaistīties vairākkārt ir paudis pats BEREC birojs Rīgā. Papildus, minētā informācija angļu valodā ir nepieciešama, lai sagatavotu Vispārējās intereses dokumentāciju un Atbilstības dokumentāciju iesniegšanai Eiropas skolu Ģenerālsekretariātā. |
| 3. | **Rīkojuma projekta pielikuma 9.3.6. apakšpunkts.** | **Tieslietu ministrija**Rīkojuma projekta pielikuma 9.3.6. apakšpunkts paredz, ka izglītības iestādei par nepieciešamo aprīkojumu mācību procesa nodrošināšanai un infrastruktūru ir jāiesniedz attīstības plāns. Tiesiskās skaidrības nodrošināšanai lūdzam attiecīgo dokumentu minēt arī konkursa komisijas nolikuma 1. pielikuma V sadaļā. | **Ņemts vērā**, attiecīgo dokumentu minot gan konkursa komisijas nolikuma 1. pielikuma V sadaļā, gan 5. pielikuma 1. daļas 1. daļā “Administratīvā vērtēšana”, papildinot ar 1.1.4. apakšpunktu. | **Komisijas nolikuma 1. pielikuma V sadaļa** papildināta ar 3. punktu “Attīstības plāns nepieciešamajam aprīkojumam mācību procesa nodrošināšanai un infrastruktūrai (nolikuma 9.3.6. punkts).”.**Komisijas nolikuma 5. pielikuma 1. daļa** “1.1.4. Attīstības plāns izglītības iestādei nepieciešamajam aprīkojumam mācību procesa nodrošināšanai un infrastruktūrai (nolikuma 9.3.6. punkts), ja attiecināms.” |
| 4. | **Rīkojuma projekta pielikuma 9.6. apakšpunkts**“9.6. ne ātrāk kā desmit darba dienas pirms pieteikuma iesniegšanas dienas izdota Valsts ieņēmumu dienesta izziņa, kas apliecina, ka izglītības iestādei un tās dibinātājam nav nodokļu parādu;”. | **Tieslietu ministrija**Lūdzam svītrot minēto regulējumu. Vēršam uzmanību, ka Valsts pārvaldes iekārtas likuma 10. panta astotā daļa paredz, ka valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. | **Ņemts vērā**, svītrojot rīkojuma projekta pielikuma 9.6.  apakšpunktu un attiecīgi komisijas nolikuma 1. pielikuma V sadaļas 5. punktu, kā arī 5. pielikuma 1. daļas 1.1.6. apakšpunktu. | **Svītrots rīkojuma projekta pielikuma 9.6. apakšpunkts, komisijas nolikuma 1. pielikuma V sadaļas 5. punkts un 5. pielikuma 1. daļas 1.1.6. apakšpunkts.** |
| 5. | **Rīkojuma projekta pielikuma 13.2. apakšpunkts** “ja pieteikums tiek iesniegts personīgi (jāiesniedz ministrijā līdz plkst. 17:00), tad projekta iesniegumu iesniedz vienā eksemplārā, vienā vai vairākās aizlīmētās un apzīmogotās aploksnēs (ja aploksnes ir vairākas, tās sanumurē) ar norādi: „Eiropas skolas programmas īstenošana Latvijā”, pievienojot arī iesniegumu datu nesējā, uz kura norādīts iesniedzēja un konkursa nosaukums;”. | **Tieslietu ministrija**Vēršam uzmanību, ka nav saprotams, kāpēc aploksnes ir jāapzīmogo, jo zīmoga nospiedumu atbilstoši Dokumentu juridiskā spēka likuma 4. panta otrās daļas 2. punktam iekļauj organizācijas dokumentā tiesību aktos noteiktajos gadījumos. Tātad tas nav obligātais rekvizīts. Papildus aploksne nav uzskatāma par dokumentu. Vienlaikus nav saprotams, kāpēc ir jāsniedz arī iesniegums datu nesējā. Lūdzam attiecīgi vai nu precizēt rīkojuma projekta pielikumu vai arī skaidrot anotācijā šāda regulējuma nepieciešamību. | **Ņemts vērā**, precizējot rīkojuma projekta pielikuma 14.2. apakšpunktu. | **Rīkojuma projekta pielikuma 14.2. apakšpunkts** “ja pieteikums tiek iesniegts personīgi (jāiesniedz ministrijā līdz plkst. 17:00), tad projekta pieteikumu iesniedz vienā eksemplārā, vienā vai vairākās aizlīmētās aploksnēs (ja aploksnes ir vairākas, tās sanumurē) ar norādi: „Eiropas skolas programmas īstenošana Latvijā””. |
| 6. | **Rīkojuma projekta pielikuma 13.3. apakšpunkts**“ja pieteikums sagatavots kā elektronisks dokuments, to nosūta uz ministrijas oficiālo elektroniskā pasta adresi pasts@izm.gov.lv”. | **Tieslietu ministrija**Lūdzam precizēt minēto apakšpunktu, nosakot, līdz cikiem attiecīgie dokumenti ir nosūtāmi, jo minētais ir paredzēts tikai 13.2. apakšpunktā attiecībā uz dokumentiem, kas iesniedzami personīgi. | **Ņemts vērā**, precizējot rīkojuma projekta pielikuma 14.3. apakšpunktu. | **Rīkojuma projekta pielikuma 14.3. apakšpunkts**“ja pieteikums sagatavots kā elektronisks dokuments (jānosūta Izglītības un zinātnes ministrijai līdz plkst. 17:00), to sagatavo DOC, XLS, PDF vai JPG datņu formātā un nosūta uz Izglītības un zinātnes ministrijas oficiālo elektroniskā pasta adresi pasts@izm.gov.lv”. |
| 7. | **Rīkojuma projekta pielikuma 14. punkts**“Pieteikumā iekļautos dokumentus noformē atbilstoši Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”. Pieteikuma eksemplāru drukātā formā sakārtoto vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un projekta iesniedzēja zīmoga/spiedoga nospiedumu (ja tāds ir paredzēts) apliecina pieteikuma iesniedzēja paraksttiesīgās personas pārstāvis.” | **Tieslietu ministrija**Vēršam uzmanību, ka cauršūšanas (caurauklošanas) prasība dokumentiem nav obligāta, izņemot gadījumus, kad šāda prasība ir paredzēta tiesību aktā (piemēram, likumā, Ministru kabineta noteikumos, līgumā, statūtos). Piemēram, cauršūšanas (caurauklošanas) prasība [noteikumos Nr. 558](https://likumi.lv/ta/id/301436-dokumentu-izstradasanas-un-noformesanas-kartiba) ir attiecināma tikai uz dokumenta atvasinājumiem (ja tas ir uz vairākām lapām un tiek izvēlēts šāds atvasinājuma apliecināšanas veids). Līdz ar to lūdzam pārskatīt minēto prasību, lai tā neradītu nesamērīgu slogu pieteikuma iesniedzējam.Vienlaikus attiecīgais apakšpunkts ir precizējams, jo nav saprotams, kā attiecīgie dokumenti ir iesniedzami elektroniskā formā. Papildus lūdzam svītrot atsauci uz noteikumiem Nr. 558, jo rīkojuma projekta pielikuma 12. punkts jau paredz, ka šī nolikuma 9. punktā minētos dokumentus iesniedz papīra formā vai elektroniska dokumenta veidā, tos sagatavojot atbilstoši normatīvajiem aktiem par dokumentu noformēšanu.  | **Ņemts vērā**, precizējot 14.2. un 14.3. apakšpunktu, papildinot ar 14.4. punktu. | **Rīkojuma projekta pielikuma** **14.2. apakšpunkts**ja pieteikums tiek iesniegts personīgi (jāiesniedz Izglītības un zinātnes ministrijā līdz plkst. 17:00), tad pieteikumam pievieno iesniegto dokumentu satura rādītāju un lapas sanumurē, pieteikumu iesniedz vienā eksemplārā, vienā vai vairākās aizlīmētās aploksnēs (ja aploksnes ir vairākas, tās sanumurē) ar norādi: „Eiropas skolas programmas īstenošana Latvijā”;**14.3. apakšpunkts**“ja pieteikums sagatavots kā elektronisks dokuments (jānosūta Izglītības un zinātnes ministrijai līdz plkst. 17:00), to sagatavo DOC, XLS, PDF vai JPG datņu formātā un nosūta uz Izglītības un zinātnes ministrijas oficiālo elektroniskā pasta adresi pasts@izm.gov.lv”;**Rīkojuma projekta pielikuma 14.4. apakšpunkts**“14.4. šī nolikuma 1. pielikuma V. sadaļā norādītie dokumenti ir parakstīti katrs atsevišķi;”. |
| 8. | **Rīkojuma projekta pielikuma 16. punkts**“Ja izglītības iestādei vai tās dibinātājam ir nodokļu parādi, pieteikums netiek virzīts tālākai vērtēšanai.” | **Tieslietu ministrija**Tiesiskās skaidrības nodrošināšanai lūdzam precizēt attiecīgo apakšpunktu, jo nav saprotams, vai pieteikums netiek virzīts vispār (ja visas pārējās prasības izpildītas), kā arī, vai pieteikums tiek virzīts pirmajai kārtai, ja, piemēram, nodokļu parādu izglītības iestāde 10 dienu laikā paspēj nomaksāt. | **Ņemts vērā,** precizējot rīkojuma projekta pielikuma 16. punktu. | **Rīkojuma projekta pielikuma 16. punkts**“Ja pieteikuma iesniegšanas termiņa dienā izglītības iestādei vai tās dibinātājam ir nodokļu parādi, pieteikums netiek virzīts tālākai vērtēšanai konkursa pirmajā kārtā.” |
| 9. | **Rīkojuma projekta pielikuma 19. punkts**“Konkursa pirmajā kārtā katrs konkursa komisijas loceklis pieteikumu vērtē atbilstoši šī nolikuma 5. pielikuma 1. daļā minētajiem kvalitātes vērtēšanas kritērijiem un trīs (3) darba dienu laikā iesniedz to elektroniski komisijas priekšsēdētājam.” | **Tieslietu ministrija**Lūdzam precizēt rīkojuma projekta pielikuma 19. punktu, jo nav saprotams, no kura brīža tiek skaitīts triju darba dienu termiņš. | **Ņemts vērā,** precizējot rīkojuma projekta pielikuma 19. punktu. | **Rīkojuma projekta pielikuma 19. punkts**“Konkursa pirmajā kārtā katrs konkursa komisijas loceklis pieteikumu vērtē atbilstoši šī nolikuma 5. pielikuma 1. daļā minētajiem kvalitātes vērtēšanas kritērijiem un trīs (3) darba dienu laikā, no dienas, kad komisijas sekretārs komisijas locekļiem vērtēšanai ir nosūtījis iesniegtos pieteikumus, iesniedz to elektroniski komisijas priekšsēdētājam.” |
| 10. | **Komisijas nolikuma projekta 1. pielikums** | **Tieslietu ministrija**Lūdzam pārskatīt konkursa komisijas nolikuma 1. pielikumu, lai tajā netiek pieprasīta informācija, kas ir pieejama Izglītības un zinātnes ministrijai, proti, tāda informācija, kas jau ir pieejama Valsts izglītības informācijas sistēmā (turpmāk – VIIS). Vienlaikus lūdzam pārskatīt pieprasītās informācijas nepieciešamību un lietderību (proti, vai visa norādītā informācija ir nepieciešama vērtēšanas procesam). Piemēram, nav saprotams, kāpēc informācijā par izglītības iestādi ir jānorāda visas adreses, ja skolai ir vairākas skolas ēkas. Papildus lūdzam precizēt konkursa komisijas nolikuma 1. pielikuma V sadaļas 2. punktu, jo nolikumā nav 10.3.1. līdz 10.3.7. apakšpunkta. Tāpat ir svītrojams konkursa komisijas nolikuma 1. pielikuma V sadaļas 5. punkts (skatīt 2. iebildumu). Minētais ir attiecināms arī uz konkursa komisijas nolikuma 5. pielikuma 1. daļu. | **Ņemts vērā pēc būtības**. Ņemot vērā Starptautisko skolu likuma, kas stājās spēkā 11.07.2020., 12. pantā noteikto līdz 2020. gada 31. decembrim tiks izstrādāti Ministru kabineta noteikumi, kas noteiks kārtību kādā starptautiskā skola ievada VIIS informāciju par starptautisku izglītības programmu, izglītojamajiem un pedagogiem, un šīs informācijas saturu. Pašreiz VIIS pieejamā informācija par šīm izglītības iestādēm nav pilnīga, un ir pieejama tikai par Latvijā licencētām vispārējās izglītības programmām, nevis par visām izglītības iestādē īstenotajām (starptautiskajām) izglītības programmām un tajās esošajiem izglītojamajiem.Izglītības iestādei pieteikumā ir jānorāda visu skolas ēku adreses, lai konkursa komisijai būtu iespēja izvērtēt izglītības iestādei pieejamo infrastruktūru un to ērtu pieejamību izglītojamajiem, jo tas ir būtisks nosacījums pie Eiropas skolas izglītības programmas akreditācijas.Ir precizēta 1. pielikuma V. sadaļas numerācija, kā arī svītrots konkursa komisijas nolikuma 1. pielikuma V sadaļas 5. punkts un 5. pielikuma 1.1.6. apakšpunkts. |  |
| 11. | **Komisijas nolikuma projekta 1. pielikuma V. nodaļa** | **Tieslietu ministrija**Lūdzam rīkojuma projekta pielikuma V nodaļā paredzēt kārtību, kā izglītības iestāde tiek informēta par konkursa rezultātiem. | **Ņemts vērā,** papildinot rīkojuma projekta pielikuma V. nodaļu ar punktu, kas nosaka kārtību, kādā izglītības iestāde tiek informēta par konkursa rezultātiem. | **Rīkojuma projekta 1. pielikuma V. nodaļa**“25. Par konkursa rezultātiem visi pieteikumu iesniedzēji tiek rakstiski informēti 5 darba dienu laikā pēc šī nolikuma 21. punktā minētās komisijas sēdes, nosūtot informāciju uz pieteikumā norādītajām kontaktpersonu elektroniskā pasta adresēm.” |
| 12. | **Komisijas nolikuma projekta 5. pielikuma 1.2.2.2. apakšpunkts**“izglītības iestādes sniegtā informācija apliecina, ka tai ir atbilstoša pedagoģiskā, administratīvā un atbalsta personāla kapacitāte, tostarp pieredze starptautisku izglītības programmu akreditācijā un īstenošanā, kā arī izglītības iestādes īstenotajai pieejai darbā ar pedagogiem, to atlasei un pedagogu profesionālās meistarības pilnveides nodrošināšanai;” | **Finanšu ministrija**Lūdzam papildināt nolikuma projekta 5.pielikuma 1.2.2.2.punktu ar vērtēšanas kritērijiem, pēc kuriem var noteikt, vai izglītības iestādei ir atbilstoša pedagoģiskā, administratīvā un atbalsta personāla kapacitāte. | **Ņemts vērā**, papildinot komisijas nolikuma projekta 5. pielikuma 1.2.2.2. apakšpunktu ar vērtēšanas kritērijiem | **Komisijas nolikuma projekta 5. pielikuma 1.2.2.2. apakšpunkts**“*Vērtēšanas kritēriji:* *Izglītības iestādes sniegtā informācija apliecina, ka:* * *tai ir atbilstoša pedagoģiskā, administratīvā un atbalsta personāla kapacitāte – līdz 1 punkts;*
* *izglītības iestādes vadītājam ir pieredze starptautisku izglītības programmu akreditācijā – 1 punkts;*
* *izglītības iestādei ir ar iekšējiem normatīvajiem aktiem regulēta un sistēmiska pieeja darbam ar pedagogiem, to atlasei un pedagogu profesionālās meistarības pilnveides nodrošināšanai – līdz 1 punkts.”*
 |
| 13. | **Komisijas nolikuma projekta 5. pielikuma 1.2.5. apakšpunkts***Vērtēšanas kritēriji:* * *izglītības iestāde pilnībā ir gatava segt visas izmaksas, kas saistās ar Eiropas skolas izglītības programmas uzsākšanu un īstenošanu – 10  punkti;*
* *izglītības iestādei nepieciešamais finansējums 2021. un 2022. gadā nepārsniedz 1 miljonu euro, un turpmākajos gados nav lielāks par 300 000 euro – 8 punkti;*
* *izglītības iestādei nepieciešamais finansējums 2021. un 2022. gadā nepārsniedz 1 miljonu euro, un turpmākajos gados nav lielāks par 500 000 euro – 6 punkti;*
* *izglītības iestādei nepieciešamais finansējums 2021. un 2022. gadā nepārsniedz 1 miljonu euro, un turpmākajos gados nav lielāks par 800 000 euro – 4 punkti;*
* *izglītības iestādei nepieciešamais finansējums 2021. un 2022. gadā nepārsniedz 1 miljonu euro, un turpmākajos gados nav lielāks par 1 miljonu euro – 2  punkts.*
 | **Finanšu ministrija**Lūdzam precizēt nolikuma projekta 5.pielikuma 1.2.5.punktā iekļautos vērtēšanas kritērijus, jo no šā brīža redakcijas nav skaidrs, vai kritērijā “, vai uz katru gadu atsevišķi. Tāpat aicinām izvērtēt, vai nevar veidoties situācija, kad kādai izglītības iestādei sākotnējais ieguldījums ir nepieciešams lielākā apmērā, bet turpmākajos gados nepieciešamais finansējums no valsts budžeta līdzekļiem ir mazāks nekā šobrīd uzrādīts vērtēšanas kritērijos, kā rezultātā ilgtermiņā attiecīgais piedāvājums varētu būt atbilstošāks. | **Ņemts vērā**, atbilstoši precizējot 5. pielikuma 1.2.6. apakšpunktā, norādot, ka pieteikumā norādāmais izglītības iestādei nepieciešamais finansējums 2021. un 2022.gadā ar robežsummu 1  miljons *euro* attiecināms uz abiem gadiem kopā, bet summa “turpmākajos gados” par periodu viens gads. Papildus, ir iekļauts papildu kritērijs, lai izvairītos no situācijas, kad kādai izglītības iestādei sākotnējais ieguldījums ir nepieciešams lielākā apmērā, bet turpmākajos gados nepieciešamais finansējums no valsts budžeta līdzekļiem ir mazāks nekā šobrīd uzrādīts vērtēšanas kritērijos, kā rezultātā ilgtermiņā attiecīgais piedāvājums varētu būt atbilstošāks. | **Komisijas nolikuma projekta 5. pielikuma 1.2.6. apakšpunkts***Vērtēšanas kritēriji:* *Šajā kritērijā vērtē izglītības iestādes finanšu piedāvājumu Eiropas skolas izglītības programmas uzsākšanai un īstenošanai vidējā termiņā (3.pielikums) un tā samērīgumu un atbilstību Eiropas skolas izglītības programmas īstenošanas nosacījumiem, summējot kopā sākotnēji nepieciešamos ieguldījumus mācību aprīkojumam un infrastruktūras attīstībai un ikgadējos izglītības procesa nodrošināšanas izdevumus, novērtējot izglītības iestādes pašu resursus, plānotos ieņēmumus no mācību maksām un nepieciešamo valsts līdzfinansējumu. Ja:** *izglītības iestāde pilnībā ir gatava segt visas izmaksas, kas saistās ar Eiropas skolas izglītības programmas uzsākšanu un īstenošanu – 10 punkti;*
* *izglītības iestādei ir nepieciešams pamatots valsts budžeta finansējums tikai ikgadējiem izglītības procesa nodrošināšanas izdevumiem – 8 punkti;*
* *izglītības iestādei ir nepieciešams pamatots valsts budžeta finansējums Eiropas skolas izglītības programmas uzsākšanai un ikgadējiem izglītības procesa nodrošināšanas izdevumiem – 7 līdz 2 punkti (ņemot vērā izglītības iestādes piedāvājuma kopsummu nolikuma 3.pielikumā).*
 |
| 14. | **Anotācijas I sadaļas 2. punkts** | **Tieslietu ministrija**Lūdzam precizēt anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) 14. punktam, jo tajā nav sniegts detalizēts tiesiskā regulējuma mērķis un būtība, bet pārsvarā sniegts skaidrojums par to, no kā izriet uzdevums rīkojuma projektu izstrādāt. | **Ņemts vērā,** attiecīgi papildinot anotācijas I sadaļas 2. punkts | **Anotācijas I sadaļas 2. punkts**Nolikums nosaka pieteikuma iesniegšanas termiņu un kārtību, dalībai konkursā iesniedzamos dokumentus, kā arī pieteikumu vērtēšanas kārtību un kritērijus. Pieteikumu atbilstību administratīvās vērtēšanas kritērijiem veiks komisijas sekretārs, kura funkcijas nodrošinās Izglītības un zinātnes ministrija. Konkurss notiks divās kārtās. Pirmā kārtā komisijas locekļi veiks izglītības iestādes pieteikuma atbilstības izvērtēšanu atbilstoši kvalitātes vērtēšanas kritērijiem; otrajā kārtā – izglītības iestādes sniegs prezentāciju par to konceptuālo piedāvājumu Eiropas skolas izglītības programmas īstenošanai. Konkursa otrajai kārtai tiks izvirzīti tie pieteikumi, kas konkursa pirmajā kārtā būs ieguvuši minimālo punktu skaitu katrā vērtēšanas kritērijā. Komisijai būs tiesības lemt par nepieciešamību apmeklēt izglītības iestādi, lai iepazītos ar tai pieejamo infrastruktūru un aprīkojumu mācību procesa nodrošināšanai.Konkursa otrajā kārtā ir noteikti četri visaptveroši vērtēšanas kritēriji: 1. Izglītības iestādes stratēģisks redzējums Eiropas skolas izglītības programmas attīstībai; 2. Izglītības iestādes izpratne par Eiropas skolas izglītības programmas saturu un īstenošanas nosacījumiem; 3. Izglītības iestādes veiktā risku analīze un plānotie pasākumi to novēršanai vai mazināšanai; 4. Izglītības iestādes pašu resursi Eiropas izglītības programmas uzsākšanai un īstenošanai.Konkursa noslēgumā komisijas priekšsēdētājs iesniegs izglītības un zinātnes ministram informāciju par konkursa rezultātu, gala lēmumu par piemērotāko izglītības iestādi Eiropas skolas izglītības programmas īstenošanai pieņems Ministru kabinets. |
| 15.  | **Anotācijas II. sadaļas 1. punkts** | **Tieslietu ministrija** Vēršam uzmanību, ka saskaņā ar Instrukcijas Nr. 19 20. punktu anotācijas II sadaļas 1. punktā norāda visas sabiedrības mērķgrupas, uz kurām attiecināms projekta tiesiskais regulējums tiešā un netiešā veidā, t.i., kuru tiesības, pienākumus, finanses vai iespējas projekts ietekmē vai varētu ietekmēt. Ar sabiedrības mērķgrupu saprot jebkuru fizisku vai juridisku personu grupu (tai skaitā valsts un pašvaldību iestādēs nodarbinātos), kuru skar projektā paredzētais regulējums.Lūdzam precizēt anotācijas II sadaļas 1. punktu, ņemot vērā, ka rīkojuma projektā paredzētais regulējums attieksies arī uz konkursa komisijas locekļiem. | **Ņemts vērā**, papildinot anotācijas II. sadaļas 1. punktu | **Anotācijas II. sadaļas 1. punkts** Rīkojuma projektā noteiktais attieksies uz tām ministrijām, kuru pārstāvji ir iekļauti konkursa komisijā un nodrošinās komisijas sekretariāta funkcijas, kā arī BEREC biroju Rīgā un ekspertus, kas ir Latvijas pārstāvji Eiropas skolas struktūrās, kuru saskaņā ar rīkojuma projekts pielikuma 5. punktu komisijas priekšsēdētājs komisijas darbā var pieaicināt ar padomdevēja tiesībām. |
| 16. | **Anotācijas II. sadaļas 2. punkts** | **Tieslietu ministrija** | **Ņemts vērā**, papildinot anotācijas II. sadaļas 2. punktu | **Anotācijas II. sadaļas 2. punkts**“Rīkojuma projekts paredz konkursa komisijas izveidošanu atbilstošākās vispārējās izglītības iestādes noteikšanai Eiropas skolas izglītības programmas īstenošanai Latvijā. Eiropas skolas un tajās īstenotās vispārējās izglītības programmas ir nozīmīgs atbalsta instruments, lai radītu ES dalībvalstīs izvietoto ES institūciju darbībai atbilstošus apstākļus, jo nodrošina šajās institūcijās strādājošo darbinieku bērniem iespējas vispārējo izglītību iegūt saskaņā ar vienotu izglītības programmu neatkarīgi no ES dalībvalsts, kurā šo bērnu vecāki strādā. Ne mazāk svarīga ir tiem Latvijas iedzīvotājiem, kuri nodarbinātības nolūkā uz laiku pārceļas uz citu ES valsti vai atgriežas no darba ārzemēs. Rīkojuma projekta tiesiskais regulējums radīs vienreizēju un nelielu administratīvo slogu Britu vidusskolai Latvijā, Latvijas Starptautiskajai skolai, Privātajai sākumskolai “Rīgas Vācu skola”, Rīgas Starptautiskajai skolai, Starptautiskajai vidusskolai “Ekziperī”, Žila Verna Rīgas Franču skolai, ja tās nolems piedalīties konkursā, sagatavojot pieteikumu konkursam, kā arī tām ministrijām, kuras pārstāvētas konkursa komisijā un BEREC birojam Rīgā, vērtējot iesniegtos pieteikumus.” |
| 17. | **Anotācijas I sadaļas 2. punkts** | **Tieslietu ministrija** | **Ņemts vērā**, precizējot anotācijas I sadaļas 2. punktu | **Anotācijas I sadaļas 2. punkts**“1. Saistības pret Eiropas Savienību – Nav;2. Citas starptautiskās saistības – Nav;3. Cita informācija - Eiropas Parlamenta un Padomes Regulas (ES)) 2018/1971 (2018. gada 11. decembris), ar ko izveido Eiropas Elektronisko sakaru regulatoru iestādi (BEREC) un BEREC atbalsta aģentūru (BEREC birojs), groza Regulu (ES) 2015/2120 un atceļ Regulu (EK) Nr. 1211/2009 (Dokuments attiecas uz EEZ) (turpmāk – Regula 2018/1971) 47.panta otrā daļa nosaka, ka “Uzņēmēja dalībvalsts nodrošina nepieciešamos apstākļus netraucētai un efektīvai BEREC biroja darbībai, cita starpā nodrošinot arī uz Eiropu vērstu daudzvalodu izglītību un piemērotus transporta savienojumus.”.” |
| 18. |  | **Finanšu ministrija**Ņemot vērā, ka saskaņā ar 2020.gada 26.februāra Ministru kabineta rīkojuma Nr.67 “Par likumprojekta “Par vidēja termiņa budžeta ietvaru 2021., 2022. un 2023.gadam” un likumprojekta “Par valsts budžetu 2021.gadam” sagatavošanas grafiku” pielikuma 12.punkts paredz, ka gala lēmumu par atbalstāmajiem prioritārajiem pasākumiem 2021., 2022. un 2023.gadam plānots pieņemt līdz 2020.gada 3.septembrim, uzskatām, ka ir pārskatāms Eiropas skolas izglītības programmas ieviešanas laika grafiks, jo pēc rīkojuma projekta 6.punktā paredzētā termiņa finansējuma piešķiršana Eiropas skolas izglītības programmas uzsākšanai 2021./2022.mācību gadā vairs nebūs iespējama. Attiecīgi jautājums par papildu valsts budžeta līdzekļu piešķiršanu Eiropas skolas izglītības programmas uzsākšanai un īstenošanai no 2022./2023.mācību gada ir izskatāms Ministru kabinetā 2022.gada valsts budžeta likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. | **Ņemts vērā** **pēc būtības,** izsakot rīkojuma projekta 6. punktu jaunā redakcijā un papildinot ar 7. punktu. | **Rīkojuma projekta 6. punkts**6.Izglītības un zinātnes ministrijai līdz 2020. gada 30.oktobrim iesniegt izskatīšanai Ministru kabinetā informatīvo ziņojumu par konkursa rezultātu un turpmāko rīcību Eiropas skolas izglītības programmas uzsākšanai un īstenošanai.**Rīkojuma projekta 7. punkts**7. Jautājumu par finansējuma piešķiršanu, sākot ar 2021. gadu un turpmāk ik gadu, Eiropas skolas izglītības programmas īstenošanai Latvijā izskatīt Ministru kabinetā kopā ar visu ministriju un citu centrālo valsts iestāžu prioritāro pasākumu pieprasījumiem atbilstoši valsts budžeta finansiālajām iespējām likumprojektu „Par valsts budžetu 2021. gadam” un „Par vidēja termiņa budžeta ietvaru 2021., 2022. un 2023. gadam” sagatavošanas procesā. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Anita Vahere-Abražune

|  |
| --- |
| *(par projektu atbildīgās amatpersonas vārds un uzvārds)* |
| IZM Politikas iniciatīvu un attīstības departamenta direktora vietniece Eiropas Savienības un starptautiskās sadarbības jautājumos |
| *(amats)* |
| 67047828 |
| *(tālruņa numurs)* |
| anita.vahere-abrazune@izm.gov.lv |
| *(e-pasta adrese)* |